**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL NUOMOS SUTARTIES PRATĘSIMO**

2021 m. liepos 5 d. Nr. 34-840

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-279 „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 9 punktu bei atsižvelgdama į UAB „Katarakta“ 2021-06-29 raštą „Dėl nuomos sutarties pratęsimo“, Lazdijų rajono savivaldybės taryba n u s p r e n d ž i a:

 1. Leisti Lazdijų rajono savivaldybės administracijai pratęsti Lazdijų rajono savivaldybės administracijos ir UAB „Katarakta“ pasirašytą 2016 m. rugpjūčio 9 d. Lazdijų rajono savivaldybės materialiojo turto nuomos sutartį Nr. 37-66 dėl Lazdijų rajono savivaldybei nuosavybės teise priklausančios, Lazdijų rajono savivaldybės administracijos patikėjimo teise valdomos patalpos Nr. 1a-1 (bendras plotas – 4 kv. m), esančios ligoninės pastate (unikalus Nr. 5993-6000-3010, plane pažymėta 1D5p), adresu: Lazdijai, Kauno g. 8, nuomos iki 2026 m. rugpjūčio 9 d.

 2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti papildomą susitarimą dėl šio sprendimo 1 punkte nurodytos Lazdijų rajono savivaldybės materialiojo turto nuomos sutarties pratęsimo.

 3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, mob. 8 613 25 817

### LAZDIJŲ RAJONO SAVIVALDYBĖS TARYBOS SPRENDIMO

**„DĖL NUOMOS SUTARTIES PRATĘSIMO“ PROJEKTO**

**AIŠKINAMASIS RAŠTAS**

2021-07-01

Lazdijų rajono savivaldybės tarybos sprendimo projektas „Dėl nuomos sutarties pratęsimo“ paruoštas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Lazdijų rajono savivaldybės tarybos 2020 m. vasario 28 d. sprendimu Nr. 5TS-279 „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, 9 punktu bei atsižvelgiant į UAB „Katarakta“ 2021-06-29 raštą „Dėl nuomos sutarties pratęsimo“.

 Lazdijų rajono savivaldybės materialiojo turto nuomos sutartis 2016 m. rugpjūčio 9 d. Lazdijų rajono savivaldybės materialiojo turto nuomos sutartis Nr. 37-66, sudarytos tarp Lazdijų rajono savivaldybės administracijos ir nuomininko UAB „Katarakta“ dėl Lazdijų rajono savivaldybei nuosavybės teise priklausančios, Lazdijų rajono savivaldybės administracijos patikėjimo teise valdomos patalpos Nr. 1a-1 (bendras plotas – 4 kv. m), esančios ligoninės pastate (unikalus Nr. 5993-6000-3010, plane pažymėta 1D5p), adresu: Lazdijai, Kauno g. 8, nuomos.

Lazdijų rajono savivaldybės administracija, vadovaudamasi šios sutarties 6.2 papunkčiu, pasiūlė nuomininkui tomis pačiomis sąlygomis pratęsti Lazdijų rajono savivaldybės materialiojo turto nuomos sutartį 5 metų laikotarpiui. Gautas UAB „Katarakta“ 2021-06-29 raštas „Dėl nuomos sutarties pratęsimo“ dėl nuomos sutarties pratęsimo, toliau norime teikti mūsų optikos paslaugas šio krašto gyventojams ir, esant galimybei, plėstis.

UAB „Katarakta“ minėtoje patalpoje teikia optikos paslaugas, prekiauja akinukais ir jų priedais, kontaktiniais lęšiais bei teikia kitas paslaugas susijusias su akinių gamyba. Optikos salonas susilaukė didėlio susidomėjimo prekiaujamais akinukais ir jų priedais. Pacientams yra patogu ir naudinga iškart išėjus iš oftalmologo įsigyti akinukus. Prekiaujame aukštos kokybės optikos prekėmis geromis kainomis, taip pat atliekame ir remonto paslaugas ne tik pas mus įsigytiems rėmeliams. Net ir šiais sunkiais pandemijos laikais kiek tik galėdami teikiame mūsų paslaugas. Norime kiek tik galėdami padėti visiems, kurie turi regėjimo problemų.

 Šio projekto tikslas:

 1. Leisti Lazdijų rajono savivaldybės administracijai pratęsti Lazdijų rajono savivaldybės administracijos ir UAB „Katarakta“ pasirašytą 2016 m. rugpjūčio 9 d. Lazdijų rajono savivaldybės materialiojo turto nuomos sutartį Nr. 37-66 dėl Lazdijų rajono savivaldybei nuosavybės teise priklausančios Lazdijų rajono savivaldybės administracijos patikėjimo teise valdomos patalpos Nr. 1a-1 (bendras plotas – 4 kv. m), esančios ligoninės pastate (unikalus Nr. 5993-6000-3010, plane pažymėta 1D5p), adresu: Lazdijai, Kauno g. 8, nuomos iki 2026 m. rugpjūčio 9 d.

 2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti papildomą susitarimą dėl šio sprendimo 1 punkte nurodytos Lazdijų rajono savivaldybės materialiojo turto nuomos sutarties pratęsimo.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyriausioji specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė